Врз основа на потребата за реализацијата на Програмата за активностите на општина Струмица во областа на Локалниот економски развој и туризмот во 2023 година-Програма Г1:Поддршка на ЛЕР, донесена на седница на Совет на општина Струмица на 29.12.2022 година објавена во Службен гласник на Општина Струмица бр 22 со архивски број 08-10376/1 од 30.12.2022 год и измените на Програмата за активностите на општина Струмица во областа на Локалниот економски развој и туризмот во 2023 година-Програма Г1:Поддршка на ЛЕР, донесена на седница на Совет на општина Струмица на 30.05,2023 година, објавена во Службен гласник на Општина Струмица бр 8 со архивски број 08-4515/1 од 31.05.2023 година и во таа насока потребата за реализацијата на Активноста бр 9-Старт ап бизниси за млади за 2023/24-Трета фаза, како и врз основа на член 39 од Статутот на Општина Струмица („Службен гласник  на Општина Струмица„ бр5/06),  Градоначалникот на општина Струмица објавува :

**Ј А В Е Н П О В И К**

**за**

**Пријавување и вклучување на млади невработени лица од Општина Струмица во процесот на зајакнување на нивните капцитети заради започнување на свои сопствени бизниси во 2023/24 година –ТРЕТА ФАЗА**

Се повикуваат и се охрабруваат сите заинтересирани млади невработени лица од Општина Струмица, кои имаат намера во рамките на своите бизнис идеи да започнат свои сопствени бизниси во Општина Струмица во 2023/24 година да се пријават на Јавниот повик заради нивно вклучувње во процесот на зајакнување на нивните капацитети во рамките на реализацијата на Активноста бр 9 –Поддршка на Старт-ап бизниси за млади 2023/2024-трета фаза. од Програмата за активностите на општина Струмица во областа на Локалниот економски развој и туризмот во 2023 година-Програма Г1:Поддршка на ЛЕР.

**Целта на реализацијата на Активноста бр 9 од Г1 Програмата-Поддршка на ЛЕР во рамките на Јавниот повик е да ги поттикнеме и охрабриме младите невработени лица од Општина Струмица да ја искористат можноста и да се вклучат во процесот за да изградат соодветни лични капацитети за развивање на своите бизнис идеи во реално остварливи бизнис планови со кои ќе може да започнат (стартуваат) свои бизниси. Да се здобијат со можноста за користење на општинска финансиска поддршка и воедно оспособат за аплицирање и користење на мерките на Владата на Република Северна Македонија преку Агенцијата за вработување, подрачна единица во Струмица!**

Сите пријавени кандидати на јавниот повик, именуваната Комисијата со Решение од Градоначалникот за таа намена во првична постапка која се однесува на разгледување на комплетноста на документацијата(апликацијата) ги вклучува сите пријавени млади лица со поднесена документација во понатамошниот процес како кандидати со своите бизнис идеи во процесот на зајакнување на нивните поединечни лични капацитети заради стартување на свои сопствени бизниси во 2023/24 година во период од 12 месеци.

* На сите вклучени кандидати во рамките на процесот во период од 2 месеци во просториите на Регионалниот центар за одржлив развој во Струмица (простор соодветно опремен со целосно потребна техничка опрема и услови за непречена реализација на активноста на највискоко ниво) ќе им биде овозможена соодветна **експертска обука во рамките на четири модули:**
* ***Вовед во претприемништво и претприемачки начин на водење Бизнис***
* ***Бизнис План и деловно планирање***
* ***Финансиски аспекти на водење Бизнис***
* ***Маркетинг и промоција на претприемачки бизниси***
* На сите вклучени кандидати во рамките на процесот во период од еден месец во рамките на стручна помош и експертска поддршка ќе им биде овозможено развивање на нивните Бизнис идеи во Бизнис планови;
* За сите вклучени кандидати во рамките на процесот ќе биде организран натпревар на бизнис планови на кои сите кандидати пред Комисијата именувана со Решение од Градоначалник ќе имаат можност да ги представат своите Бизнис планови, а **пет најдобро рангирани Бизнис планови (реално остварливи) ќе бидат финансиски поддржани со по 60.000,00 денари, заради стартување- започнување на стартап бизнисот ( набавка на дел од опрема или репро материјали);**
* На сите вклучени кандидати, учесници во процесот не зависно дали добиле или не финансиска поддршка, во период од 9 месеци од стартувањето на сопствениот бизнис ќе им биде овозможена стручна менторска поддршка на функциоирањето на нивнисте сопствени старт ап бизниси, доколку стартуваат сопствени бизниси.
* На сите вклучени кандидати во рамките на процесот во период од 12 месеци ќе им биде овозможена психолошка поддршка во истрајноста во сите фази од процесот (започнување, стартување и функционирање) на сопствениот бизнис.

**Јавниот повик се објавува на општинската Веб Страница и има важност од 30 дена, вклучително и денот на објавувањето на јавниот повик! Во прилог на Јавниот повик стои Пријава за искажување интерес!**

**Заинтересираните кандидати на Јавниот повик може да се пријават во определениот временски рок секој работен ден од 08:00 до 16:00 часот.**

**Потребна документација за аплицирање:**

1. Пополнета пријава( дадена во прилог на Јавниот повик, објавен на општинската веб страна): и во прилог на неа
2. Копие од диплома за завршено образование (најмалку средно образование)

Заинтересираните кандидати, документацијата (пополнета пријавата дадена во прилог на Јавниот повик како и во прилог на неа копието од дипломата за завршено образование) ја доставуваат до општинска архива во затворен плик на кој на предната страна треба стои **„ До Општина Струмица, Ул. ,,Сандо Масев “ бр. 1, Струмица, Република Северна Македонија, и под неа „ Пријава за искажување интерес-учество во Активноста бр 9- Поддршка на Старт-ап бизниси за млади од Г1 Програмата-Поддршка на ЛЕР 2023/24-Трета фаза!“.**

**Напомена: Кандидатите со завршено високо образование и евидентирани како невработени лица (активни баратели на работа) во Агенцијата за вработување на Република Северна Македонија, подрачна единица Струмица ќе имаат предност пред другите кандидати!**

**Лице за контакт:**

**Тони Милушев, ОДД за ЛЕР**

**mail: toni.milusev@strumica.gov.mk**

 **Градоначалник**

 **На општина Струмица**

 **Костадин Костадинов**